1. KOONDISLASTE RAVIKULUDE KOMPENSEERIMINE :

Kõikide koondislaste (U15, U16, U17, U18, U19, U20, U21, U23, Meeste A-koondis, Saali A-koondis, Saali U19 koondis, Rannajalgpall, EJL Akadeemia, EJL Arte jalgpalliklassid, NU15, NU17, NU19, NU23, Naiste A-koondis) Sportomedica kliinikus kokkulepitud raviprotseduuridega kaasnevad kulud  katab 100% Eesti Jalgpalli Liit.

2. MILLISED PROTSEDUURID KOMPENSEERITAKSE EESTI JALGPALLI LIIDU POOLT:

1. Ortopeedi, spordiarsti, füsioterapeudi vastuvõtud.

a) Ortopeed

https://sportomedica.ee/hinnakiri/ortopeedia/

b) Spordiarsti konsultatsioon

https://sportomedica.ee/hinnakiri/spordiarsti-vastuvott/

c) Füsioteraapia vastuvõtt

https://sportomedica.ee/hinnakiri/fusioteraapia/

2. Aparatuurne ravi (ultraheli, lööklaineravi, magnetravi, GameReady, kompressioonpüksid)

https://sportomedica.ee/hinnakiri/aparatuurne-ravi/

3. Alter G – jooksulint

https://sportomedica.ee/hinnakiri/aparatuurne-ravi/

3. KUIDAS TOIMUB REGISTREERIMINE

Broneerida võib nii veebi (eelistatult ), telefoni kui ka e-maili teel.

EJL soodustuse saamiseks peab Sportomedica administraatorit eelnevalt vastuvõtulauas (või telefoni, e-maili teel) teavitama. Sportomedica administraator kontrollib EJL soodustuse olemasolu nimekirja alusel. Nimekirja uuendatakse iga aasta 2 x (veebruar, august).

Kui mängija nimi on nimekirjas olemas, siis mängija visiidiga kaasnevad kulud katab EJL.

Teenused, mille ühiku hind on kõrgem kui 200 €, tuleb eelnevalt EJL-ga kooskõlastada (võtta ühendust koondise mänedžeriga).

**NB!**

3.1 EJL koondise mängija (sh. Akadeemia/Arte g.) peab eelnevalt kooskõlastama visiidi koondise füsioterapeudi/mänedžeriga, kes kontrollib mängija kuulumist nimekirja.

3.2 Premium liiga/Naiste ML klubi puhul peab füsioterapeut/klubi esindaja saatma Sportomedica’le kinnituskirja (info@sportomedica.ee), et klubi tasub mängija visiidi kulud (50%).

4. PREMIUM LIIGA JA NAISTE MEISTRILIIGA KLUBIDE MÄNGIJATE MEDITSIINILINE TUGI SPORTOMEDICA MEDITSIINIKESKUSES:

Premium liiga ja Naiste Meistriliiga kõikide klubide esindusvõistkonna mängijatel on võimalik Sportomedica kliinikus saada meditsiinilist tuge järgmisel põhimõttel – kui klubi kasutab kliinikus EJL-Sportomedica kokkuleppes olevat teenust (vt punkt 2), siis teenuse eest 50% tasub klubi ning teine 50% tasutakse Eesti Jalgpalli Liidu poolt. Testimist, MRT kulusid ja operatsioone siia sisse ei arvestata.

**Teenuse saamiseks peab klubi füsio/arst/esindaja saatma kinnituskirja Sportomedicale (**[**info@sportomedica.ee**](mailto:info@sportomedica.ee)**), et tasub mängija teenuse eest.**

5. NOORSPORTLASE TERVISEUURINGUD (sh. KOORMUSTESTID):

Sportomedica kliinikus on võimalik läbi viia spordimeditsiinilisi terviseuuringuid 19-aastastele (k.a) noortele

Esialgse informatsiooni leiate aadressilt:

https://sportomedica.ee/hinnakiri/spordimeditsiinilised-terviseuuringud/

Detailsema informatsiooni saamiseks kontakteeruge Sportomedica esindajatega aadressil: info@sportomedica.ee

NB! EJL ei kata terviseuuringute kulusid.

6. MRT JA OPERATSIOONID

MRT uuringu tekkimise vajadusel, aitab Sportomedica  suunata partner kliinikusse (nt Mammograaf AS).

Viimasel juhul tuleb teenuse eest ise (või klubil) tasuda otse kliinikule. EJL katab kulud 100% koondislasele, kui trauma juhtus koondise kogunemise perioodil. Kui trauma juhtus koondiseväliselt, siis katab EJL 50%. Ülejäänud 50% katab klubi või koondislane ise. Teenuse eest tasumine tuleb eelnevalt EJL-ga kooskõlastada (koondise mänedžeriga).